98 C. PLINII HIS. NAT. LIB. XXXIU. 



amentia est, id in vita cupere, quod aut etiam servis 



contigerit , aut ne in regibus quidem invenerit finem ! 



Quando primum populus romanus stipem sparserit. 



XLVIII. Populus romanus stipem spargere cpit, 

 Sp. Postumio , Q. Marcio coss. Tanta abundantia pecu- 

 niae erat, ut eam conferret L. Scipioni, ex qua is ludos 

 fecit. Nam quod Agrippae Menenio sextantes aeris in 

 funus contulit, honoris id necessitatisque propter pau- 

 pertatem Agrippae, non largitionis esse dixerim. 



De luxuria in vasis argenteis. 



XX.IX. 1 1 . Vasa ex argento mira inconstantia humani 

 ingenii varit , nullum genus officinae diu probando , 

 nunc firmiana , nunc clodiana , nunc gratiana : etenim 

 tabernas mensis adoptavimus : nunc anaglypta , in as- 

 peritatemque excisa , circa linearum picturas quaeri- 

 mus. Jam vero et mensas repositoriis imponimus , et ad 

 sustinenda obsonia interradimus latera : et interest , 

 quam plurimum lima perdiderit. Vasa coquinaria ex ar- 

 gento Calvus orator fieri quiritat : at nos carrucas ex 

 argento caelare invenims : nostraque aetate Poppaea 

 conjux Neronis principis delicatioribus jumentis suis so- 

 leas ex auro quoque induere. 



